Mary de Bohun

Mary de Bohun (født ca. 1369, død 4. juni 1394) var kone av Henry Bolingbroke, senere Henrik IV av England, og mor til Henrik V. Hun ble aldri dronning, da hun gikk bort fem år før ektemannens kroning. 

Hun var datter av Humphrey de Bohun, 7. jarl av Hereford. Hennes søster giftet seg med Thomas av Woodstock, mens Mary giftet seg med Henry Bolingbroke i 1380 eller 1381, på et tidspunkt hvor han ikke hadde noen utsikter til å komme på tronen. 

Paret bodde i Monmouth, hvor hun fødte deres to første sønner, Edward (som døde som spedbarn) og Henry. De fikk senere tre sønner til og to døtre. Mary døde enten under den siste fødselen eller av en infeksjon like etter. Hennes yngste barn Philippa ble senere gift med Erik av Pommern.

 Referanser 

Kategori:Adelige engelskmenn